รายงานคณะกรรมการตรวจสอบและบรรษัทภิบาล

คณะกรรมการตรวจสอบและบรรษัทภิบาลของบริษัท ส. ขอนแก่นฟู้ดส์ จำกัด (มหาชน)
ประกอบด้วยกรรมการอิสระจำนวน 3 ท่าน โดยมีนายวรพล โลพันธ์ศรี
เป็นประธานกรรมการตรวจสอบและบรรษัทภิบาล นายประสาร มฤคพิทักษ์ และนายชูศักดิ์ วิจักขณา
เป็นกรรมการตรวจสอบและบรรษัทภิบาล
ซึ่งกรรมการตรวจสอบและบรรษัทภิบาลแต่ละท่านไม่ได้เป็นเจ้าหน้าที่บริหาร หรือพนักงาน
หรือผู้มีส่วนได้เสียกับบริษัทฯ แต่อย่างใด

ในปี 2557 ได้มีการจัดประชุมคณะกรรมการตรวจสอบและบรรษัทภิบาลรวมทั้งสิ้น 4 ครั้ง
โดยคณะกรรมการได้เข้าร่วมประชุมครบทั้ง 4 ครั้ง
คณะกรรมการตรวจสอบและบรรษัทภิบาลได้ทำการสอบทานงบการเงินของบริษัทฯ
ตามขอบเขตหน้าที่ความรับผิดชอบที่จะต้องรายงานต่อคณะกรรมการบริษัทในด้านการดูแลรายงานทางการเงินของบริษัทฯ
ให้มีความโปร่งใส เชื่อถือได้และถูกต้องเพียงพอ ตลอดจนกำกับดูแลให้บริษัทฯ มีระบบการควบคุม
และการตรวจสอบภายในที่เหมาะสมและมีประสิทธิภาพ และมีการปฏิบัติถูกต้องตามกฎหมาย
ระเบียบและข้อบังคับที่เกี่ยวข้อง รวมทั้งการให้ข้อเสนอแนะต่อคณะกรรมการบริษัท
การตรวจสอบดังกล่าวสิ้นสุด ณ วันที่ 31 ธันวาคม 2557

บริษัทฯ ได้มีการจัดทำรายงานทางการเงินเป็นไปตามมาตรฐานการบัญชีที่รับรองทั่วไป
โดยผู้สอบบัญชีของบริษัทฯ มีความเป็นอิสระในการปฏิบัติหน้าที่
และได้มีการประชุมร่วมกับคณะกรรรมการตรวจสอบและบรรษัทภิบาล
การตรวจสอบดังกล่าวเป็นไปตามมาตรฐานการบัญชี ถูกต้องครบถ้วนเป็นที่เชื่อถือได้
และรายงานทางการเงินได้มีการเปิดเผยข้อมูลอย่างเพียงพอ โดยมีระบบการกำกับดูแลกิจการที่ดี
พร้อมทั้งระบบการควบคุมและตรวจสอบภายในที่เหมาะสม มีประสิทธิภาพเพียงพอ
การปฏิบัติงานต่างๆ สอดคล้องและเป็นไปตามกฎหมายว่าด้วยหลักทรัพย์
และตลาดหลักทรัพย์ของตลาดหลักทรัพย์ฯ และกฎหมายอื่นที่เกี่ยวข้องกับธุรกิจของบริษัทฯ
การบริหารจัดการมีความโปร่งใส และรายงานทางการเงินต่างๆ ถูกต้อง เพียงพอ และเหมาะสม
มีการตรวจสอบดูแลการทำรายการที่อาจมีความขัดแย้งทางผลประโยชน์
โดยยึดแนวทางปฏิบัติตามที่บริษัทฯ ได้กำหนดไว้อย่างครบถ้วน

  …….……………………….

  (นายวรพล โลพันธ์ศรี)

  ประธานกรรมการตรวจสอบและบรรษัทภิบาล

การรับรองความถูกต้องของข้อมูล

บริษัทฯ ได้สอบทานข้อมูลในแบบแสดงรายการข้อมูลประจำปีฉบับนี้แล้ว และด้วยความระมัดระวัง
บริษัทฯ ขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทฯ ขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
    ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
    และกระแสเงินสดของบริษัทฯ และบริษัทย่อยแล้ว

(2) บริษัทฯ ได้จัดให้มีระบบการเปิดเผยข้อมูลที่ดี เพื่อให้แน่ใจว่าบริษัทฯ
    ได้เปิดเผยข้อมูลในส่วนที่เป็นสาระสำคัญทั้งของบริษัทฯ และบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

(3) บริษัทฯ ได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
    และบริษัทฯ ได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2557
    ต่อผู้สอบบัญชี และกรรมการตรวจสอบและบรรษัทภิบาลของบริษัทฯ แล้ว
    ซึ่งครอบคลุมถึงข้อบกพร่อง และการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบ ที่อาจจะมีผลกระทบต่อการจัดทำรายงานทางการเงินของบริษัทฯ
    และบริษัทย่อย

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทฯ
ได้รับรองความถูกต้องแล้ว บริษัทฯ ได้มอบหมายให้นายเจริญ รุจิราโสภณ
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของนายเจริญ
รุจิราโสภณ กำกับไว้ บริษัทฯ จะถือว่าไม่ใช่ข้อมูลที่ บริษัทฯ
ได้รับรองความถูกต้องของข้อมูลแล้วดังกล่าวข้างต้น

  ชื่อ ตำแหน่ง ลายมือชื่อ

  1.นายเจริญ รุจิราโสภณ กรรมการผู้มีอำนาจ
  .........................................

  2.นางนิรมล รุจิราโสภณ กรรมการผู้มีอำนาจ
  .........................................

  ชื่อ ตำแหน่ง ลายมือชื่อ

ผู้รับมอบอำนาจ นายเจริญ รุจิราโสภณ ประธานกรรมการบริหาร
......................................